Kobér Ékuador

Kobér nasional saking Ékuador, sané kawangun antuk pita ngandang warna kuning (lebar ganda), biru lan barak, kapertama kaambil olih hukum ring warsa 1835 lan salanturnyané ring tanggal 26 September 1860. Desain Kobér sané mangkin sampun kapuputang ring warsa 1900 antuk kawewehin lambang ring tengahing Kobér. Sadurung nganggén warna triwarna kuning, biru lan barak, Kobér Ekuador sané dumun madué tiga garis biru nguda lan kalih garis putih antuk tiga bintang putih antuk soang-soang provinsi ring negara punika. Desain Kobér puniki mesib pisan sareng Kolombia lan Vénézuéla, sané taler dados bekas wawidangan konstituen Kolombia Agung. Makatetiga punika kadasarin antuk usulan saking Jénderal Vénézuéla Francisco de Miranda, sané kaambil olih Vénézuéla duk warsa 1811 lan salanturnyané Gran Kolombia antuk makudang-kudang modifikasi. wénten varian Kobér sané nénten madaging lambang sané kaanggén olih paadolan segara. Kobér puniki cocok sareng Kolombia ring sakancan aspek, nanging Kolombia nganggén desain sané matiosan ritatkala jukung segara dagangnyané malayar.

 Pustaka 

 Cutetan 

Kategori:Kobér nasional
Kategori:Ékuador